Source: https://podnikam.sk/zaznamenavat-doklad-oznaceny-slovom-vklad-do-pokladnice/page/2/
Timestamp: 2020-08-11 19:35:21+00:00

Document:
Zaznamenávať doklad označený slovom „VKLAD" do pokladnice? | Podnikam.sk '); document.write(''); }
20. apríla 2012 Tlačiť
Otázka: Musí sa podľa zákona o ERP zaznamenávať do fiskálnej pamäte aj doklad označený slovom „VKLAD“?
Pri riešení danej problematiky je potrebné vychádzať:
z § 2 písm. e) zákona o ERP, t. j. definície fiskálnej pamäte, ktorou je technické zariadenie umožňujúce jednorazový a trvalý zápis údajov z dennej uzávierky,
z § 4 ods. 3 písm. b) zákona o ERP, podľa ktorého fiskálna pamäť musí mať dostatočnú kapacitu na zápis a uchovanie údajov z denných uzávierok minimálne za obdobie piatich rokov a
z § 4 ods. 4 zákona o ERP, ktorý presne ustanovuje, ktoré údaje musia byť vo fiskálnej tlačiarni zaznamenané, resp. zaznamenávané.
S prihliadnutím na vyššie cit. ustanovenia a skutočnosť, že doklad označený slovom „VKLAD“ je len dokladom, ktorý ovplyvní v danom okamihu výšku hotovosti uloženej v pokladnici a neovplyvní výšku tržieb zaznamenaných v pokladnici, nemusí byť takto označený doklad zaznamenaný do fiskálnej pamäte.
Údaje z dokladu označeného slovom „VKLAD“ sú kontrolovateľné prostredníctvom kontrolného záznamu (§ 2 písm. y) zákona o ERP). Číslovanie takéhoto dokladu je samostatné, t. j. nezávislé od číslovania pokladničného dokladu (§ 8 ods. 1 zákona o ERP).
Pokiaľ ide o uvádzanie údajov na doklade označenom slovami „VKLAD“, tieto sú ustanovené v § 8 ods. 2 zákona. Ako vyplýva z § 2 písm. h) a aj z § 4 ods. 2 písm. a) deviateho bodu zákona o ERP „VKLAD“ nie je prijatá tržba, a preto tento má byť uskutočňovaný len v mene platnej v Slovenskej republike a mena vkladu na cit. doklade môže byť uvedená, ale nemusí.

References: § 2
 § 4
 § 4
 § 8
 § 2
 § 4